אוגוסט **ספטמבר** אוקטובר נובמבר דצמבר ינואר פברואר מרץ אפריל מאי יוני יולי

**נושאי המפגש השבועי עם המתמחה- ספטמבר**

**אני כמורה**

[ ]  **שיח** על החוויות הראשוניות, דאגות, רגעים משמחים...

[ ]  **העברת המסר** "אנחנו באותה הסירה" ע"י סיפור של חוויותיי כמורה.

[ ]  **בניית אמון** הדדי באמצעות **תיאום צפיות.** לשאלון המקדים לתיאום צפיות להורדת הקובץ [**לחצו כאן**](https://stagkal.co.il/wp-content/uploads/2019/07/%D7%A9%D7%90%D7%9C%D7%95%D7%9F-%D7%9E%D7%A7%D7%93%D7%99%D7%9D-%D7%9C%D7%AA%D7%99%D7%90%D7%95%D7%9D-%D7%A6%D7%A4%D7%99%D7%95%D7%AA.docx)

[ ]  **תיאום צפיות-** מנקודת ראות של החונך- להגדיר את תהליך החניכה – מפגשים קבועים, להגיע בזמן, שיחות טלפון והתייעצות מחוץ לשעות ביה"ס איך ומתי? והיבטים נוספים שחשובים לך כחונך.

[ ]  **שיח** –מנקודת ראות של המתמחה על "החזון האישי" שלו וצפיותיו מעצמו ("מדוע בחרתי להיות מורה?")

[ ]  **דיסקרטיות**- שיח על הדיסקרטיות של מפגשי החונכות – האם ומה החונך מחויב לשתף את המנהל?

**בית הספר והכיתה**

[ ]  **הכרת השגרה היומית בביה"ס**, דרכי ההתנהלות ותרבות העבודה.

[ ]  **ניהול הכיתה-**חשיבות היישום בכיתה של הכללים והנורמות של ביה"ס, חשיבות ההתמדה והעקביות של הכללים שהמתמחה קבע ליישם.

**השיעור וההוראה**

[ ]  **תכנון ההוראה** – תכנון יחידות ההוראה והשיעורים לשבועות הבאים בהלימה לתכנית הלימודים. לחצו כאן לטבלת רצף שיעורים [לחצו כאן לתיק תכניות הלימודים המקוון של משרד החינוך](http://edu.gov.il/special/Curriculum/Pages/hp.aspx)

[ ]  **תכנון השיעור**- ארגון המערך, נתינת דגש על מטרות השיעור, חלוקת הזמן, שיטות הוראה מותאמות והוראה הטרוגנית.

**חשוב!!!**

* **בתחילת כל מפגש** זכרו לציין את המטרות והיעדים של המפגש.
* השאירו זמן מתאים **בסוף המפגש** לתיעוד המפגש ולהצבת מטרות ויעדים לחודש הבא.